open-index/open-wikipedia-markdown huggingface dataset:
Մելիքսեթ եպիսկոպոսի խաչքար (Վանեվանք)

**Մելիքսեթ եպիսկոպոսի խաչքար**, որը գտնվում է Հայաստանի Գեղարքունիքի մարզի Արծվանիստ գյուղի հարավային մասում գտնվող Վանեվանքի վանական համալիրի գավիթում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.16/16.5.3)։

## Տեղադրություն

Խաչքարը հենած է վանական համալիրի գավթի արևելյան պատին։

## Վիմական արձանագրություն
[մինի|ձախից|[Վանեվանի վանք|Վանեվանքի վանական համալիրի գավիթը|alt=]]Խաչքարի ստորին հատվածում առկա է վիմական արձանագրություն։

# ԹՎ
# ՋԾ
# Ա
# ԿԱՄԱԻՆ ԱՅ ԿԱՆԳՆԵՑԱԻ ՍԲ ԽԱՉ
# Ս ՅԻՇԱՏԱԿ ՄԵԼԻՔՍԷԹ ԷՊ
# ԻՍԿՈՊՈՍԻՆ, ՈՐԴԻ ՄԻՐՋԻՆ
# ԳԵՂԱՐՔՈՒՆԻՈՅ ԻՇԽԱՆԻՆ։

## Տես նաև
* Վանեվանի վանք

## Ծանոթագրություններ

Կատեգորիա:Գեղարքունիքի մարզի խաչքարեր
Կատեգորիա:Խաչքարերի վիմական արձանագրություններ
Հիլդա Բերենդ

**Հիլդա Բերենդ** (, ), անգլիացի տնտեսագետ։

Բիրմինգհեմի համալսարանի գիտությունների թեկնածու (1951): Դասավանդել է Էդինբուրգի համալսարանում (պրոֆեսոր՝ 1973-ից)։

«*Effort bargaining*» եզրույթի հեղինակը։

## Կենսագրություն
Հիլդայի հայրը Ավագ դպրոցի տնօրենների և ուսուցիչների գերմանական ասոցիացիայի նախագահն էր։ Երբ նացիստները եկան իշխանության, նա հեռացվեց պաշտոնից իր հրեական ծագման պատճառով, չնայած նա հավատքով քրիստոնյա էր։ 1936 թվականին Բերենդները արտագաղթեցին Մեծ Բրիտանիա։

Հիլդան աշխատում էր Լոնդոնի տնտեսագիտական դպրոցում՝ որպես սղագրուհի։ Նրան հաջողվեց կրթաթոշակ ապահովել Լոնդոնի համալսարանում սովորելու համար և 1944 թվականին գերազանցությամբ ավարտեց այն տնտեսագետի կոչումը։

Իր գիտական կարիերայի սկիզբը օգնականի պաշտոնն էր, որը նրան առաջարկեց Բիրմինգհեմի համալսարանի պրոֆեսոր Սարջենտ Ֆլորենսը 1949 թվականին։

1954 թվականին Բերենդը դասախոսություններ է կարդում Էդինբուրգի համալսարանում՝ աշխատելով սոցիալական հետազոտությունների նոր կենտրոնում, որը ղեկավարում էր փիլիսոփա, պրոֆեսոր Ջոն Մակմյուրին։

## Խոշոր աշխատանքներ
* «Աշխատանքի և գնաճի խնդիրներ» (Problems of Labour and Inflation, 1984)

## Ծանոթագրություններ

## Արտաքին հղումներ
* Hilde Behrend
* Professor Hilde Behrend: an appreciation

Կատեգորիա:Օգոստոսի 13 ծնունդներ
Կատեգորիա:1917 ծնունդներ
Կատեգորիա:Անձինք այբբենական կարգով
Կատեգորիա:Բեռլին քաղաքում ծնվածներ
Կատեգորիա:Հունվարի 11 մահեր
Կատեգորիա:2000 մահեր
Կատեգորիա:Գիտնականներ այբբենական կարգով
Կատեգորիա:Կին գիտնականներ
Կատեգորիա:Բրիտանացի կին տնտեսագետներ
Կատեգորիա:Անգլիացի տնտեսագետներ
Կատեգորիա:Բրիտանացի գիտնականներ
Օիեր Սանխուրխո

**Օիեր Սանխուրխո Մատե** ավելի հայտնի է որպես **Օիեր** (, ), իսպանացի ֆուտբոլիստ։ Հանդես է գալիս «Օսասունա» ֆուտբոլային ակումբի կազմում։ Կարող է հանդես գալ ինչպես պաշտպանի, այնպես էլ կիսապաշտպանի դիրքում։

## Ակումբային կարիերա
Իր կարիերայի սկզբնական շրջանը ֆուտբոլիստը անցկացրել է հարազատ «*Իզարա ՖԱ*»-ի ակադեմիայում, այնուհետև միացել է «Օսասունայի» ակադեմիային։ Լա Լիգայի շրջանակներում նա իր դեբյուտը նշել է 2008 թվականի սեպտեմբերի 24-ին «Դեպորտիվոյի» դեմ խաղում՝ 10-րդ րոպեին փոխարինելով Նաչո Մոնրեալին։ Այդ հանդիպումն ավարտվել է 0-0 հաշվով։

Հաջորդ մրցաշրջանի առաջին հինգ հանդիպումներում ֆուտբոլիստը հադես է եկել աջ պաշտպանի դիրքում՝ փոխարինելով Սեզար Ասպիլիկուետային։ 2011 թվականի հուլիսի 11-ին Օիերը մեկ տարի վարձակալության ժամկետով տեղափոխվել է «Սելտա Վիգո»։

Վարձակալությունից վերադառնալուց հետո իսպանացին երկարաձգել է թիմի հետ իր պայմանագիրը մինչև 2015 թվականը։ 2012-2013 մրցաշրջանի ընթացքում նա մասնակցել է 28 հանդիպման և դարձել 2 գոլի հեղինակ, բայց այնուամենայնիվ թիմը 14 տարվա դադարից հետո թիմը տեղափոխվել է Սեգունդա Դիվիզիոն։

## Վիճակագրություն

## Ձեռքբերումներ
* Սեգունդա Դիվիզիոնի չեմպիոն - 2018-19

## Ծանոթագրություններ

## Արտաքին հղումներ
*
*

Կատեգորիա:1986 ծնունդներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մայիսի 25 ծնունդներ
Կատեգորիա:Սելտա Վիգոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Օսասունայի ֆուտբոլիստներ
Օտտո Տոլնաի

**Օտտո Տոլնաի** (, ), հունգարացի գրող,  Սերբիայի Վոևոդինա մարզի հունգարական փոքրամասնության ներկայացուցիչ։

## Կենսագրություն
1959թվականին ավարտել է Սենտայի գիմնազիան, սկսել է հրատարակել պատմվածքներ։ 1959-1962 թվականներին նա Նովի Սադի համալսարանում ուսանել է  հունգարեներեն բանասիրություն։ 1962 թվականին նա տեղափոխվել է Զագրեբ՝ փիլիսոփայություն ուսումնասիրելու նպատակով։ Նա այնտեղ անցել է զինվորական ծառայության։ 1965 թվականին վերադառնալ է  Նովի Սադ և աշխատանքի անցել «Új Symposion» ավանգարդիստական գրական ամսագրում, 1969 - 1972 թվականներին եղել է  այդ ամսագրի  գլխավոր խմբագիրը։ 1974-1994 թվականներին աշխատել է տեղական ռադիոյում։

## Բանաստեղծություններ
* 1963 *Homorú versek*
* 1967 *Sirálymellcsont*
* 1968 *Valóban mi lesz velünk* (Իշտվան Դոմոնշկոյի հեղինակությամբ)
* 1969 *Agyonvert csipke*
* 1973 *Legyek karfiol*
* 1973 *Versek*
* 1980 *Világpor*
* 1983 Օրֆեյ Գյուղ/ *Vidéki Orfeusz*
* 1986 *Rokokokokó*
* 1986 *Gyökérrágó*
* 1992 *árvacsáth*
* 1992 Վիլհելմի երգերը/*Wilhelm-dalok, avagy a vidéki Orfeusz*
* 1992 *Versek könyve*
* 2006 *Ómama egy rotterdami gengszterfilmben*
* 2010 *Szeplötelen kis gepek csöpp fejedelmi jelvenyek*

## Վեպեր և պատմվածքներ
* 1969 *rovarház*
* 1970 *Ördögfej*
* 1972 *Gogol halála*
* 1983 Վիրագ փողոց, տուն 3/ *Virág utca 3.*
* 1987 *Prózák könyve*
* 1994 *Kékítőgolyó. Új prózák könyve*
* 1994 *Június*
* 2007 Պոմպեյան սիրահարներ /*Pompeji szerelmesek*
* 2008 *Grenadírmars: egy kis ízelt opus*
* 2011 *A tengeri kagyló*

## Դրամաներ
* 1996 *Végel(ő)adás*

## Էսսեներ
* 1978 *Sáfrány Imre*
* 1992 *A meztelen bohóc*
* 1997 *Rothadt márvány. Jugoplasztika*

## Ճանաչում
Տոլնաիի ստեղծագործությունները թարգմանվել են անգլերեն, գերմաներեն, ֆրանսերեն, դանիերեն, լեհերեն, սերբերեն, սլովեներեն. Լորան Գասպարն իր բանաստեղծությունները թարգմանել է ֆրանսերեն, Դանիլո Քիշը՝ սերբերեն։ Նա բազմաթիվ մրցանակների դափնեկիր է։
## Գրականություն
* Thomka B. Tolnai Otto. Pozsony: Kalligram, 1994
* Tolnai-Symposion: tanulmányok Tolnai Ottó műveiről/ Thomka Beáta, ed. Budapest: Kijárat Kiadó, 2004
* Gyöngyi M. A nagy konstelláció: kommentárok Tolnai Ottó poétikájához. Pécs: Alexandria, 2005

## Ծանոթագրություններ

## Արտաքին հղումներ
* Страница в Дигитальной Академии литературы
* На сайте ''Венгерская литература'' 

Կատեգորիա:Կոշութի մրցանակի դափնեկիրներ
Կատեգորիա:Անձինք այբբենական կարգով
Կատեգորիա:Հունգարացի գրողներ
Կատեգորիա:Հունգարացի բանաստեղծներ
Սոմին (երգչուհի)

**Ջոն Սո Մին** () առավել հայտնի է որպես **Սոմին** (Հանգըլ։ 소민), հարավկորեացի երգչուհի, երգերի հեղինակ և կոմպոզիտոր։ Ներկայումս նա DSP Media-ի հովանավորության տակ գտնվող Kard համակցված խմբի անդամ է, April և Puretty խմբերի նախկին անդամ։

## Անձնական կյանք
Ջոն Սո Մինը ծնվել է 1996 թվականի օգոստոսի 22-ին Սոնդոնում, Սեուլ, Հարավային Կորեա։ Նա սովորել է Սոկյոնի համալսարանում և Սեուլի հեռարձակման ավագ դպրոցում։

Սոմինը երկու ավագ քույր ունի։ Twice խմբի անդամ Չոնյոնը նրա հեռավոր ազգականն է՝ Սոմինի հորեղբոր կնոջ զարմուհին։

## Կարիերա
### 2012–2014. Puretty և KARA ծրագիր
2012 թվականի սեպտեմբերի 5-ին տեղի ունեցավ Սոմինի առաջնաելույթը Puretty աղջիկների խմբում, որը Ճապոնիայում ստեղծված հարավկորեական խումբ էր։ Նրանք պլանավորում էին նաև առաջնաելույթ ունենալ Հարավային Կորեայում։ Նրանց առաջին ելույթը տեղի է ունեցել 2012 թվականին Tokyo Toy Show-ում "Cheki Love" երգով, որը *Գեղեցիկ ռիթմ․ Սիրելի ապագա* անիմեի գլխավոր երգն է։

Խումբը լուծարվել է 2014 թվականի հունվարին, այդպես էլ Կորեայում առաջնաելույթ չունենալով։

Նույն տարում Սոմինը խմբի երկու անդամների՝ Յուն Չա Կյունի և Չո Շի Յունի հետ միասին մասնակցում է *KARA ծրագրին*, որի նպատակը KARA աղջիկների խմբի համար նոր մասնակիցների ընտրությունն էր։ Սոմինը շոում գրավեց երկրորդ տեղը և ի վերջո դուրս մնաց։

### 2015–ներկա․ April-ի և Kard-ի կազմում առաջնաելույթ
2015 թվականի օգոստոսի 24-ին նորից տեղի ունեցավ նրա առաջնաելույթը, որպես April աղջիկների խմբի անդամ։ Սակայն նույն տարվա նոյեմբերին նա լքեց խումբը ուսման վրա կենտրոնանալու համար։
alt=|left|thumb|Սոմինը 2016 թվականին
2016 թվականին նա դարձավ Kard համակցված խմբի անդամ։ Նրանք թողարկել են երեք նախաառաջնաելույթային երգեր մինչև 2017 թվականի հուլիսի 19-ի առաջնաելույթը՝ *Hola Hola* փոքր ալբոմով։

## Ֆիլմագրություն
### Հեռուստատեսություն

## Ծանոթագրություններ

## Արտաքին հղումներ

* Jeon So-min Instagram-ում

Կատեգորիա:1996 ծնունդներ
Կատեգորիա:Ապրող անձինք
Կատեգորիա:Հարավկորեացի երգչուհիներ
Կատեգորիա:Հարավկորեացի պարուհիներ
Կատեգորիա:Օգոստոսի 22 ծնունդներ
Սաշա Այս

**Սաշա Այս** (, իրական անուն․ Ալեքսանդրա Նաբատչիկովա, ) ռուս վիդեոբլոգեր։

Սաշայի կրտսեր քույրը նույնպես միլիոնավոր հետևորդներ ունեցող վիդեոբլոգեր է, հայտնի է որպես Սոֆա Կուպեր։

## Կենսագրություն
Սաշան կյանքի 11 տարին նվիրել է գեղասահքին, այդ իսկ պատճառով էլ իր մականունը ընտրել է Sasha Ice:

Ալիքը սկսել է վարել 7-րդ դասարանում՝ 2016 թվականի հունվարին (ըստ «Mail.ry լեդի» ինտերնետային ամսագրին ավելի շուտ՝ 12 տարեկանում։ SashaIce-ի ալիքը գրանցվել է 2015 թվականի օգոստոսին, երբ Սաշայի 13 տարին դեռ չէր լրացել):

Առաջին տեսահոլովակները նկարահանել է քրոջ՝ Սոֆայի հետ, որը սկսել է վարել իր ալիքը գրեթե միաժամանակ, տեղադրելով առաջին հոլովակը 2016 թվականի հունվարին:

2018 թվականի գարնանը SashaIce-ի ալիքում հետևորդների քանակը մոտեցել է միլիոնին։

## Ալիքի թեմատիկան
Թեմատիկան բազմազան է։ 2018 թվականի դրությամբ հետևորդների շրջանակում հայտնի էր «Երգերը իրական կյանքում» սերիան, որում Սաշան քրոջ՝ Սոֆայի և ընկերների հետ խաղացել է դրվագներ, երկխոսություններում օգտագործելով միայն մեջբերումներ հայտնի երգերից։

## Մրցանակներ և անվանակարգեր

## Ծանոթագրություններ

Կատեգորիա:Ապրող անձինք
Կատեգորիա:2002 ծնունդներ
Կատեգորիա:Դեկտեմբերի 12 ծնունդներ
Կատեգորիա:Մոսկվա քաղաքում ծնվածներ
Կատեգորիա:Անձինք այբբենական կարգով
Սան Լորենցո (Պարագվայ)

**Սան Լորենցո** () , քաղաք Պարագվայի Կենտրոնական Դեպարտամենտում։ Ասունսյոնի արվարձաննեից է, և բնակչության թվով երրորդ քաղաքը Պարագվայում։ Սան Լորենցոյում է գտնվում Ասունսյոնի Ազգային Համալսարանը։ Քաղաքը նաև Սան Լորենցոյի հռոմեական կաթոլիկ թեմի նստավայրն է։ձախից|մինի|250x250փքս

## Պատմություն
Սան Լորենցոն սկզբում Նու Գուանզու (Ñu Guazú) անվամբ հայտնի ճիզվիտական տարածք է եղել։ 1767 թվականին ճիզվիտները վտարվեցին երկրից, իսկ արդեն 1775 թվականի օգոստոսի 10-ին հիմնադրվեց Սան Լորենցո քաղաքը։

## Քաղաքաաշխարհագրական դիրք
Սան Լորենցոն գտնվում է Պարագվայի Կենտրոնական Դեպարտամենտի կազմի մեջ, քաղաքի կենտտրոնից մոտ 9 կմ հեռավորության վրա։ Այն մտնում է Մեծ Ասունսյոնի կազմի մեջ։ Հյուսիսից սահմանակից է Լուկե, հարավից՝ Նեմբի, արևմուտքից՝ Ֆերնանդո դե լա Մորա և արևելքից՝ Կապիատա քաղաքներին։

* Կենտրոնի բարձրությունը՝ 146 մ
* Հարավային լայնություն՝ 25° 19' 59"
* Արևմտյան երկայնություն՝ 57° 31' 59"

frameless|250x250px|ձախից

## Նշանավոր մարդիկ
* Կլեմենտինո Օկամպոս (1913-2001) - կոմպոզիտոր
* Ֆեդերիկո Սամուդիո (1987) - խոհարար

## Տրանսպորտ
Սան Լորենցոյի քաղաքապետարանը սպասարկվում է հետևյալ ավտոճանապարհներով․

*
* Ասֆալտե մայրուղի - քաղաքը կապում է Վիլա Էլիսայի քաղաքապետարանին,
* Ասֆալտե մայրուղի - քաղաքը կապում է Լուկեի քաղաքապետարանին և անցնում է Սան Անտոնիոյով,
* Առաջին երթուղի - Ասունսյոնը կապում է Էնկարնասիոնին (Իտապուա Դեպարտամենտ),
* Երկրորդ երթուղի - Ասունսյոնը կապում է Կորոնել Օվյեդոյի քաղաքապետարանին։

## Ծանոթագրություններ

Կատեգորիա:1775 թվականին հիմնադրված բնակավայրեր
Կատեգորիա:Բնօրինակում անաղբյուր հոդվածներ
Կատեգորիա:Պարագվայի քաղաքներ
Քեթլին Հոլ Ջեյմիսոն

**Քեթլին Հոլ Ջեյմիսոն** (, ), ամերիկացի գիտնական, քաղաքական և գիտական հաղորդակցության մասնագետ։ Փենսիլվանիայի համալսարանի փիլիսոփայության դոկտոր, -ի տնօրեն և Ամերիկյան փիլիսոփայական ընկերության անդամ (1997): Արժանացել Է Public Welfare Medal (2020), ԱՄՆ-ի ԳԱԱ-ի ամենահեղինակավոր մրցանակին։ ** հիմնարկության համահիմնադիր։

Ավարտել է Մարքուետ համալսարանը, Մադիսոնի Վիսկոնսինս համալասրանում ստացել է մագիստրոսի և փիլիսոփայության դոկտորի աստիճան։ Դասավանդել է Մերիլենդսկի և Տեխասի համալսարաններում մինչև 1989 թվականին Փենսիլվանիայի համալսարանի նահանգ ընդունվելը։

Ֆելլո ամերիկյան գիտությունների ակադեմիայում հանդիսացել է  տնօրեն։

Նշվում է Henry Allen Moe Prize ամերիկյան փիլիսոփայական հասարակության (2016) և Everett M. Rogers Award (2018)-ի շարքերում։

## Հրապարակումներ
16 գրքի համահեղինակ է.
* Dirty Politics: Deception, Distraction and Democracy
* Packaging the Presidency — за которую отмечена Speech Communication Association’s Golden Anniversary Book Award
* Eloquence in an Electronic Age — отмечена Winans-Wichelns Book Award
* Spiral of Cynicism: Press and Public Good (with J. Cappella)
* Echo Chamber: Rush Limbaugh and the Conservative Media Establishment
*  (Oxford University Press, 2018, ISBN 978-0-19-091581-0; года) — отмечена  (2019), а также Roderick P. Hart Outstanding Book Award (2019) и PROSE Award of Excellence in the Social Sciences (2019)
Գրել է Օքսֆորդի քաղաքական հաղորդակցության ուղեցույց եւ Օքսֆորդի գիտական հաղորդակցության գիտության ուղեցույց (2017)։

Իր Cyberwar (2018) գրքում նա ապացուցում է, որ հավանական է, թե ռուսները օգնել են Թրամփին նախագահ ընտրվելու հարցում։

## Ծանոթագրություններ

## Արտաքին հղումներ
* CV  (2020)
* Kathleen Hall Jamieson, Ph.D. - Annenberg School for Communication
* 25 years later, a legacy presses forward (February 4, 2019)

Կատեգորիա:1946 ծնունդներ
Կատեգորիա:21-րդ դարի ամերիկացի կանայք
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի գիտնականներ
Կատեգորիա:Ամերիկացի քաղաքագետներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Անձինք այբբենական կարգով
Կատեգորիա:Գիտնականներ այբբենական կարգով
Կատեգորիա:Նոյեմբերի 24 ծնունդներ
Կատեգորիա:Փիլիսոփայական գիտությունների դոկտորներ
Մեխ-տուն

**Մեխ-տուն** (钉子户), նորաբանություն է, փոխառված է չինարենից և նշանակում է ոչ ներդաշնակ կառույց, որ կարող է տեղակայվել անբարենպաստ վայրում (օրինակ՝ բազմաբնակարանային նոր շենքերի շարքում)՝ հենվելով ճանապարհների կամ այլ ենթակառուցվածքների վրա։ ԱՄՆ-ում նման կառույցները կոչվում են «Holdout»: Որպես կանոն՝ մեխ-տունը երբևէ  եղել է ավանի կամ թաղամասի մի հատված, որը քանդել են։ Երբեմն՝ նոր թաղամասերի կամ ճանապարհների կառուցման ժամանակ, որոշ բնակիչներ սկզբունքորեն հրաժարվում են լքել իրենց տները, ինչի արդյունքում նրանց շենքերը պահպանվում են, սակայն խստորեն տարբերվում նոր շենքերի ճարտարապետական ոճից։ Որպես զանգվածային երևույթներ՝ մեխից տները հայտնվել են Չինաստանում խոշոր քաղաքների քաոսային զարգացմանը զուգընթաց։ Նմանատիպ անբարենպաստ շենքերի կարելի է հանդիպել նաև ԱՄՆ-ում, Մեծ Բրիտանիայում, Գերմանիայում, Ճապոնիայում և այլ երկրներում։ Հայտնի դեպքերից մեկը պատահել է ճապոնական մի ընտանիքի հետ, որը սկզբունքորեն հրաժարվում էր լքել իր տունը, ինչի տեղում պետք է կառուցվեր օդանավակայան։ Արդյունքում տունը հայտնվեց թռիչքուղիների արանքում։
alt=|աջից|300x300փքս

## ԱՄՆ
* Սուրբ Հովսեփ կաթոլիկ եկեղեցի Սան Անտոնիոյում, Տեխաս.  Երեք կողմից գրեթե սեղված կերպով շրջապատված է առևտրի տան կողմից։

## Չինաստան
* Յան ընտանիքի տան քանդում

## Մշակութային ազդեցություն
* Չինաստանում նկարների պաշտոնական ներկայացուցիչ Ջեյմս Քեմերոնին China Film Group Corporation-ը «Ավատար» ֆիլմի թողարկումից հետո այն արգելել է Չինաստանում այն պատճառով, որ չինական հասարակությունը սկսեց ֆիլմի սյուժեն զուգորդել բարդացող այն խնդրի հետ, երբ խոշոր շինարարական կազմակերպությունները չնչին փոխհատուցման դիմաց բնակիչներին զանգվածաբար վռնդում էին թաղամասերից։  Ըստ Los Angeles Times թերթի՝ Չինաստանի կառավարությունը մտավախություն ուներ, որ դա կհանգեցնի երկրում մեխ-տների քանակի աճի։
* Ըստ «Մարտկոցներ չեն առաջարկվում» ֆիլմի սյուժեի ֆիլմի ավարտին տարեց զույգը պայքարում է իր տանը ապրելու իրավունքի համար, ինչը սեփականատիրոջն ստիպում է իր համալիրը կառուցել տան շուրջը։
* *Mirage Games ստուդիայի կողմից ստեղծվեց The Big Battle անունով առցանց ֆլեշ-խաղ.* Nail House Versus Demolition Team, որտեղ խաղացողը չպետք է թույլ տա շենքի քանդվելը և մարտնչում է խոշոր համալիրի դեմ։ Խաղը շատ արագ հանրաճանաչ դարձավ Չինաստանում։
* «Հերբին կրկին շարժման մեջ է» ֆիլմի սյուժեն (1974) արտացոլում է միլիարդատեր պարոն Հոկկի դեմ դիմակայությունը, ով ցանկություն էր հայտնել ավերված շրջանի տեղում կառուցել 133 հարկանի շենք և բնակելի տուն, իսկ Հերբին կտրականապես հրաժարվում էր լքել իր տունը։
* «Դեպի վեր» մուլտֆիլմում գլխավոր հերոս Կառլը, փորձելով կործանումից փրկել իր տունը, այն կապում է օդապարիկից, և հետը թռչում է նաև ինքը։
* «Բուռլեսկ» ֆիլմում նեո-բուռլեսկ ակումբի տիրուհին պայքարում է կառուցողի դեմ։

## Տես նաև
* Մարվին Ջոն Հիմեյեր

## Ծանոթագրություն

Կատեգորիա:Սեփականության իրավունք
Կատեգորիա:Անշարժ գույք
Կատեգորիա:Չինաստանի իրավունք
Կատեգորիա:Հասարակական խնդիրներ
Սյուզան Բերրի

**Սյուզան Բերրի** (), բրիտանացի գիտնական, նյարդակենսաբան։

1976 թվականին ավարտել է Ուելսի համալսարանը։ Այդ շրջանում պաշտպանել է դոկտորական աշխատանքը Պրինտոնի համալսարանում, որտեղ 1976 թվականին ստացել է մագիստրոսի աստիճան կենսաբանության ոլորտում, իսկ 1981 թվականին գիտությունների դոկտորի աստիճան կենսաբանության ոլորտում։

Հայտնի է իր իսկ բնածին հիվանդության բուժմամբ, որով տառապել է դեռ մանկուց։ Բերրին մանուկ հասակից դեռևս տառապել է ուժեղ արտահայտված շլությունից։ Վաղ տարիքում վիրահատվելը շտկեց նրա աչքերի փոխադարձ կողմնորոշումը, բայց ուղեղը դեռ աշխարհը տեսնում էր երկու չափումներով՝ վերահսկելով առանձին այս կամ մյուս աչքը։ Հակառակ համապատասխան նյարդային կառուցվածքների վերջնական ձևավորման հետևանքով ստրաբիզմի նման ձևի անուղղելիության սխալ տեսությանը, չնայած ստերեոսկոպիկ սիմուլյատորների օգնությամբ մարզվելու անհաջող փորձերին, Սյուզան Բարրին ստերեոսկոպիկ տեսողություն ունեցավ 48 տարեկան հասակում՝ ուլունքով ժանյակ օգտագործելով (մարզիչ՝ Ֆրեդերիկ Բրոկ)։

Բերրին բլոգ է վարում Psychology Today ամսագրում, որտեղ պատմում են ուղեղի նեյրոնային կառույցների պլաստիկության տեսության գործնական կիրառման մասին։ Նա կարծում է, որ որոշ անհնար արդյունքներ մեծահասակների ուսուցման մեջ արդյունավետորեն հասանելի են, եթե ուսուցումը ներառում է ինքնազգացողություն, ուրախություն և խելացի տեխնիկա։

Ամուսնացած է տիեզերագնաց Դանիել Թոմասոն Բերրիի հետ։
## Ծանոթագրություններ

## Արտաքին հղումներ
* Официальный сайт 

Կատեգորիա:1954 ծնունդներ
Կատեգորիա:Անձինք այբբենական կարգով
Կատեգորիա:Գիտնականներ այբբենական կարգով
Կատեգորիա:Կին գիտնականներ
Կատեգորիա:Բրիտանացի գիտնականներ
Կատեգորիա:Բրիտանացի գրողներ
Կատեգորիա:Կենսաբանական գիտությունների դոկտորներ
Կատեգորիա:Ամերիկացի բժիշկներ
Տես` ինչպես են ընկնում մարդիկ

**«Տես` ինչպես են ընկնում մարդիկ»** (), ֆրանսիացի ռեժիսոր Ժակ Օդիարի դեբյուտային ֆիլմը, որը նկարահանվել է 1994 թվականին։ Ֆիլմն արժանացել է «Սեզար» մրցանակի՝ ռեժիսորական լավագույն դեբյուտի (Ժակ Օդիարին), ամենախոստումնալից դերասանի (Մատյո Կասովից) և մոնտաժի (Ժյուլետ Վելֆլին) համար։ Մրցանակի համար առաջադրվել է նաև Ժակ Օդիարի և Ալեն Լե Անրիի հեղինակած սցենարը (ըստ Թերի Ուայթի «Եռանկյունի» վեպի)։

## Սյուժե
«Այցեքարտային-տպագրական» բիզնեսի ներկայացուցիչ հիսունամյա Սիմոնին ներկայիս կյանքում արդեն ոչինչ չի հետաքրքրում և ոչինչ չի կարող տեղից շարժել, բայց այն բանից հետո, երբ նրա միակ ընկերը` ոստիկան Միկին, անհայտ մարդկանց պատճառով հայտնվում է կոմայի մեջ, Սիմոնի կյանքը կտրուկ փոխվում է. նա թողնում է աշխատանքը և ձգտում վրեժխնդիր լինել ընկերոջ համար։

Այդ ամենից երկու տարի առաջ խաբեբա Մարքսը իր ձեռքն է վերցնում թեթևամիտ Ջոնիին՝ նրան ուսուցանելով իր խորամանկություններն ու հնարքները։

## Դերերում

## Մրցանակներ

## Ծանոթագրություններ

## Արտաքին հղումներ
* 
* 

Կատեգորիա:1990-ականների ֆրանսիական ֆիլմեր
Կատեգորիա:1994 ֆիլմեր
Կատեգորիա:«Սեզար» մրցանակի դափնեկիր ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Վեպերի էկրանավորումներ
Կատեգորիա:Ֆրանսիական քրեական ֆիլմեր
Կատեգորիա:Ֆրանսիական ֆիլմեր
Կատեգորիա:1990-ականների ֆրանսերեն ֆիլմեր
Կլեմենտինա Բլեք

**Կլեմենտինա Բլեք** (, ), անգլիացի գրող, տնտեսագետ և ֆեմինիստ։ Մոր մահից հետո, Բլեքը դարձավ տան գլխավորը (հայրը ծանր հիվանդ էր)։ Ուներ 6 եղբայր ու քույր։ Նա որոշեց գումար աշխատել ստեղծագործելով, որի արդյունքում ծնվեց «Сассекская идиллия» (1877) պոեմը։ Բլեքը քրոջ հետ տեղափոխվում է Լոնդոն, որտեղ շարունակում է գրողի աշխատանքները։

1886 թվականին ծանոթացել է Էլեոնորա Մարքսի հետ:Ընկերուհու հետ սկսեցին աշխատել կանանց լիգայում (*Women’s Trade Union League*): Բլեքը դառնում է կազմակերպության գլխավոր քարտուղարը։ 1894 թվականին գլխավորել Է կանանց արդյունաբերական խորհուրդը (Women's Industrial Council)։ Բլեքը եղել է նաև Ֆաբիան հասարակության գործուն մասնակիցը և սուֆրաժիստուհիների կանանց միությունների Ազգային խորհրդի (National Union of Women's Suffrage Societies) լոնդոնյան կազմակերպության անդամ։

## Մատենագիտություն

* *A Sussex Idyl* (novel, London: Samuel Tinsley, 1877)
* *Orlando* (novel, London: Smith, Elder & Co., 1879)
* *Mericas and other stories* (London: W. Satchell & Co., 1880)
* *Miss Falkland and other stories* (London: Lawrence & Bullen, 1892)
* *An Agitator* (London: Bliss, Sands & Co., 1894)
* With Stephen N. Fox. *The Truck Acts: what they do, and what they ought to do* (London: Women's Trade Union Association, 1894)
* *The Princess Désirée* (London: Longmans, 1896)
* *The Pursuit of Camilla* (London: Pearson, 1899)
* *Frederick Walker* (London: Duckworth & Co.; New York: E. P. Dutton & Co., 1902)
* *Kindergarten Plays* (verse, London: R. B. Johnson, 1903)
* *Sweated Industry and the Minimum Wage* (London: Duckworth, 1907)
* *Caroline* (London, John Murray, 1908)
* *A Case for Trade Boards* (1909)
* With Adele Meier. *Makers of our Clothes: a case for trade boards. Being the results of a year's investigation into the work of women in London in the tailoring, dressmaking, and underclothing trades* (London: Duckworth, 1909)
* *The Lindleys of Bath* (London: Secker, 1911)
* *Married Women's Work*, with others from the Women's Industrial Council (London: G. Bell & Sons, 1915)
* *A New Way of Housekeeping* (London: Collins, 1918)

## Հիմնական տնտեսագիտական աշխատանքներ
* «Ծանր արդյունաբերություն և նվազագույն աշխատավարձ» (Sweated Industry and the Minimum Wage, 1907);
* «Ամուսնացած կանանց աշխատանքը» (Married Women’s Work, 1915).
## Ծանոթագրություններ

## Արտաքին հղումներ
* Биография К. Блэк

Կատեգորիա:Հուլիսի 27 ծնունդներ
Կատեգորիա:1853 ծնունդներ
Կատեգորիա:1922 մահեր
Կատեգորիա:Դեկտեմբերի 19 մահեր
Կատեգորիա:Անձինք այբբենական կարգով
Կատեգորիա:Գիտնականներ այբբենական կարգով
Կատեգորիա:Բրիտանացի գրողներ
Կատեգորիա:Կին գիտնականներ
Կատեգորիա:Բրիտանացի սոցիալիստներ
Կատեգորիա:Բրիտանացի ֆեմինիստներ
Կատեգորիա:Բրիտանացի տնտեսագետներ
Կատեգորիա:Բրիտանացի վիպասաններ
Կատեգորիա:Բրիտանացի սուֆրաժիստներ
Կատեգորիա:Բրիտանացի գիտնականներ
Գուրգեն Արամյան

**Գուրգեն Լևոնի Արամյան** (), հայ նկարիչ։ Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Գուրգեն Արամյանը ծնվել է 1919 թվականին, Թբիլիսիում։ Ընդունվել է Երևանի գեղարդ տեխնիկումը։

1939 թվականից ծառայել է Կարմիր բանակում։ 1941 թվականին ծառայությունը չավարտած, որպես ավագ սերժանտ մեկնել է ռազմաճակատ։ Պատերազմի թեժ օրերին գերի է ընկել, տարվել Մոժայսկի համակենտրոնացման ճամբար։ Երկու ամիս ճամբարում մնալուց հետո Արամյանին հաջողվել է մի քանի ռազմագերիների հետ փախչել և միանալ խորհրդային զորքերին։ Մոսկվայի համար ծավալված կռիվների ժամանակ վիրավորվել է, տեղափոխվել մոսկովյան հոսպիտալ, այնտեղից՝ Վլադիմիր, ապա՝ Կովրովո։ 1942 թվականի մարտին Գուրգենը վերադարձել է գործող բանակ, միացել առաջին Բելոռուսական ռազմաճակատի մարտիկներին, մասնակցել Քյոնիգսբերգի և Բեռլինի գրավման մարտերին, ետ է կանչվել և № դիվիզիայի մարտիկների հետ գործուղվել Հեռավոր արևելյան ռազմաճակատ, մասնակցել միլիտարիստական Ճապոնիայի դեմ մղվող մարտերին։ Պատերազմից հետո դասավանդել է Երևանի գեղարվեստա-թատերական ինստիտուտում։

Խիզախության համար Արամյանը պարգևատրվել է «Կարմիր աստղի» և «Հայրենական մեծ պատերազմի» առաջին աստիճանի շքանշաններով, «Մարտական ծառայությունների համար», «Մոսկվայի պաշտպանության համար», Քյոնիգաբերգի գրավման համար, Գերմանիայի դեմ տարած հաղթանակի համար, Ճապոնիայի դեմ տարած հաղթանակի համար և այլ շքանշաններով ու մեդալներով։

Աշխատանքներից գտնվում են Հայաստանի ազգային պատկերասրահում։

Գուրգեն Արամյանը մահացել է 1994 թվականին։

## Պարգևներ
* Կարմիր աստղի շքանշան 
* Հայրենական մեծ պատերազմի առաջին աստիճանի շքանշան
* «Մարտական ծառայությունների համար» մեդալ
* «Մոսկվայի պաշտպանության համար» մեդալ
* Քյոնիգաբերգի գրավման համար մեդալ
* Գերմանիայի դեմ տարած հաղթանակի համար մեդալ
* Ճապոնիայի դեմ տարած հաղթանակի համար մեդալ

## Ծանոթագրություններ

Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:Հայ նկարիչներ
Կատեգորիա:Հայրենական մեծ պատերազմի հայ մասնակիցներ
Անդրեյ Մոստովոյ

**Անդրեյ Անդրեևիչ Մոստովոյ** (), ռուս ֆուտբոլիստ, Սանկտ Պետերբուրգի «Զենիթ» ֆուտբոլային ակումբի և Ռուսաստանի ազգային հավաքականի կիսապաշտպանն է։

## Ակումբային կարիերա
Անդրեյ Մոստովոյը ծնվել է Օմսկ քաղաքում, սակայն 4 տարեկան հասակում ընտանիքի հետ տեղափոխվել է Մոսկվա։ Ֆուտբոլով սկսել է զբաղվել ԲԿՄԱ ֆուտբոլային ակումբի դպրոցում, իսկ 14 տարեկանում տեղափոխվել է Լոկոմոտիվի դպրոց։

2016 թ. սկզբում տեղափոխվել է «Դոլգոպրուդնի» ֆուտբոլային ակումբ։ Պրոֆեսիոնալ ֆուտբոլում իր առաջին խաղն անցկացրել է 2016 թ. ապրիլի 10-ին, երբ թիմը մրցում էր «Զնամյա Տռուդա» ակումբի հետ և կարողացել է 4-րդ րոպեին բացել խաղի հաշիվը։ Մրցաշրջանի ավարտին տեղափոխվում է Ազգային լիգայում հանդես եկող «Խիմկի»։ Խիմկիի կազմում անցկացրած 2 մրցաշրջանների ընթացքում հասցրել է մասնակցել 82 հանդիպման և դառնալ 4 գոլի հեղինակ։ 2017 թ. օգոստոսին լուրեր էին շրջանառվում, որ ֆուտբոլիստով հետաքրքրվում է իսպանական «Մարբելյա» ակումբը։ 2017 թ. նոյեմբերի 28-ին Ազգային լիգայի հավաքականի կազմում մասնակցում է իտալական Բ Սերիայի հավաքականի դեմ անցկացված հանդիպմանը (2:2)։

2019 թ. փետրվարին ֆուտբոլիստը տեղափոխվում է «Զենիթ»։ Մինչև մրցաշրջանի ավարտը հանդես է գալիս «Զենիթ-2» ակումբի կազմում, որտեղ հասցնում է մասնակցել 13 հանդիպման և դառնալ 5 գոլի հեղինակ։ Մինչև 2019/20 մրցաշրջանի սկսվելը 1 տարվա վարձավճարային պայմանագիր է կնքում Պրեմիեր Լիգայի նորեկ «Սոչի» ակումբի հետ։ Ռուսաստանի առաջնությունում իր մեկնարկային հանդիպումն անցկացրել է 2019 թ. հուլիսի 27-ին, երբ թիմը մրցում էր «Կրասնոդար» ակումբի հետ։ Այդ խաղում Անդրեյի թիմը սեփական դարպասն է ընդունում 3 անպատասխան գնդակ։ Ֆուտբոլիստին հաջողվում է դառնալ նոր ակումբի հիմնական կազմի խաղացողը և դառնալ առաջատարներից մեկը։

2020 թ. ամռանը ֆուտբոլիստը վերադառնում է «Զենիթ» և օգոստոսի 7-ին իր առաջին խաղն է անցկացնում, երբ թիմը Ռուսաստանի Սուպերգավաթի համար պայքարում մրցում էր «Լոկոմոտիվ» ակումբի հետ։ 2020 թ. սեպտեմբերի 14-ին ֆուտբոլիստին հաջողվում է նոր ակումբի կազմում դառնալ գոլի հեղինակ գրավելով Տուլա քաղաքի «Արսենալ» ակումբի դարպասը։

## Ազգային հավաքականի կազմում
2020 թ. օգոստոսի 25-ին ֆուտբոլիստը հրավիրվում է Ռուսաստանի հավաքական մասնակցելու Ազգերի Լիգայի մրցաշարին, երբ թիմը պիտի մրցեր Սերբիայի և Հունգարիայի ազգային հավաքականների հետ։ Սակայն Անդրեյը ասյ 2 հանդիպումների ժամանակ խաղադաշտ դուրս չի գալիս։ Ազգային հավաքականի կազմում իր նորամուտը նշել է 2020 թ. հոկտեմբերի 8-ին, երբ թիմը մրցում էր Շվեդիայի հավաքականի հետ։

## Մրցելույթների վիճակագրություն
2020 թ. հոկտեմբերի 17-ի տվյալներով

2020 թ. հոկտեմբերի 15-ի տվյալներով

**Ընդհանուր 3 խաղ / 0 գոլ, 0 հաղթանակ, 2 ոչ ոքի, 1 պարտություն**

## Նվաճումներ
### Ակումբային
 **«Զենիթ»**
* 15px Ռուսաստանի Սուպերգավաթակիր - 2020

## Ծանոթագրություններ

## Արտաքին հղումներ
* Մոստովոյը soccerway.com կայքում
* Մոստովոյը transfermarkt.com կայքում
* Մոստովոյը footballfacts.ru կայքում

Կատեգորիա:Զենիթի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Ռուս ֆուտբոլիստներ
Դարինա Ալեքսեևնա Կրասնովեցկայա

**Դարինա Ալեքսեևնա Կրասնովեցկայա** (; ), պատանի ուկրաինացի երգչուհի, «Say Love» («Ասա «սեր»» կամ «Ասում եմ «սեր»») երգով Մինսկում ներկայացրել է իր երկիրը «Մանկական Եվրատեսիլ 2018»-ում։

## Կենսագրություն
Ծնվել է 2007 թվականի մայիսի 7-ին Վիննիցայում։

6 տարեկանից (2013 թվականից) սկսել է վոկալով զբաղվել Վիննիցկի Զարյա արվեստի քաղաքային պալատի «Աստղային երազանք» էստրադային վոկալի արհեստանոցում։ Նրա առաջին ուսուցիչը եղել է Վիոլետա Ռոմանովնա Նագորնան։

2014 թվականին ընդունվել է Վիննիցայի թիվ 2 երաժշտական դպրոց, որտեղ և այժմ շարունակում է սովորել դաշնամուրի դասարանում։ Նաև սիրում է հարվածային գործիքներ նվագել։

2017 թվականին արդեն երրորդ անգամ մասնակցել է ուկրաինական Մանուկների ձայնին։ Կույր լսումներին կատարել է Ջամալայի «1944» երգը։ Ընկել է Մոնատիկի թիմ, որը շրջվել է դեպի նա երգի վեջին վայրկյաններին։ Դուրս է մնացել «Մենամարտերից»։

2017 և 2018 թվականներին մասնակցել է «Սևծովյան խաղեր» մանկական փառատոնին և իր տարիքային խմբում (2017-ում կրտսեր տարիքի աղջիկների շրջանում, 2018-ում՝ միջին) երկու անգամ զբաղեցրել առաջին տեղը։

2019 թվականին ելույթ է ունեցել ուկրաինական Մանկական Եվրատեսիլում ։

### «Մանկական Եվրատեսիլ» 2018
left|232x232пкс|«Մանկական Եվրատեսիլ 2018»։ Փորձ|thumb
Սեպտեմբերի 10-ին հաղթելով «Մանկական Եվրատեսիլ 2018»-ի ազգային մրցույթում՝ նոյեմբերի 25-ին իր երկիրը ներկայացրել Է Մինսկում, որտեղ զբաղեցրել է չորրորդ տեղը (ընդ որում, առավելագույն միավորներ ստանալով լեհ ժյուրիի կողմից)։

## Ծանոթագրություն

## Արտաքին հղումներ
* Профиль Дарины Красновецкой на сайте «Детского Евровидения»
**Интервью**
* 

Կատեգորիա:Մայիսի 7 ծնունդներ
Կատեգորիա:2007 ծնունդներ
Կատեգորիա:Երաժիշտներ այբբենական կարգով
Կատեգորիա:Ուկրաինացի երգիչներ
Կատեգորիա:Մանկական Եվրատեսիլի մասնակիցներ
Լեոն Մուսաև

**Լեոն Նարիմանովիչ Մուսաև** (), ռուս ֆուտբոլիստ, Սանկտ Պետերբուրգի «Զենիթ» ֆուտբոլային ակումբի և Ռուսաստանի երիտասարդական հավաքականի կիսապաշտպանն է։

## Կենսագրություն
Լեոն Մուսաևը ծնվել է Սանկտ Պետերբուրգ քաղաքում։ Հայրը Դաղստանից է, ազգությամբ՝ թաբասարան, ծնունդով Գյուխրյագ գյուղից։ Անունը ստացել է «Լեոն» ֆիլմի հերոսի պատվին։

Ֆուտբոլով սկսել է զբաղվել 6 տարեկանից «Սմենա» դպրոցում, որտեղ իր առաջին մարզիչն է եղել Իվան Շաբարովը։ 2016 թ. օգոստոսից սկսել է հանդես գալ երիտասարդական ակումբի կազմում և մասնակցելով 23 խաղի կարողացել է դառնալ 4 գոլի հեղինակ։ «Զենիթ-2» ակումբի կազմում իր առաջին հանդիպումն Ազգային լիգայում անցկացրել է 2016 թ. հուլիսի 11-ին, երբ թիմը առաջին տուրում մրցում էր «Սոկոլ» ակումբի հետ (1:1)։ 2019 թ. Սերգեյ Սեմակը ֆուտբոլիստին տանում է հիմնական կազմ։ Փետրվարի 21-ին իր առաջին խաղն է անցկացնում հիմնական կազմում, երբ թիմը Եվրոպայի Լիգայի 1/16 եզրափակչում մրցում էր թուրքական «Ֆեներբահչե» ակումբի հետ (3:1)։ Այդ խաղում Մուսաևը խաղադաշտ է մտնում 87-րդ րոպեին փոխարինելով Արտյոմ Ձյուբային։ Նոր ակումբի կազմում Ռուսաստանի առաջնությունում իր առաջին խաղն անցկացրել է 2019 թ. ապրիլի 14-ին, երբ թիմը մրցում էր «Անժի» ակումբի հետ (5:0)։ Այդ խաղում Մուսաևը խաղադաշտ է մտնում 85-րդ րոպեին փոխարինելով Ձյուբային։

## Մրցելույթների վիճակագրություն
2020 թ. հոկտեմբերի 12-ի տվյալներով

## Նվաճումներ
### Ակումբային
 **«Զենիթ»**
* 15px Ռուսաստանի չեմպիոն - 2018/19, 2019/20
* 15px Ռուսաստանի գավաթակիր - 2019/20
* 15px Ռուսաստանի Սուպերգավաթակիր - 2020

## Ծանոթագրություններ

## Արտաքին հղումներ
* Մուսաևը soccerway.com կայքում
* Մուսաևը transfermarkt.com կայքում
* Մուսաևը footballfacts.ru կայքում

Կատեգորիա:Զենիթի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլիստներ
Սյոն Սիգուրդսոն

**Սյոն** (ամբողջական անունը` Սիգուրյոն Բիրգիր Սիգուրդսոն, , ) իսլանդացի բանաստեղծ, գրող, սցենարիստ և դերասան։ Skugga-Baldur («Կապույտ աղվես») վեպի համար 2005 թվականին նա պարգևատրվել է Հյուսիսային Խորհրդի գրական մրցանակով, սակայն համաշխարհային համբավ է ձեռք բերել` դառնալով Բյորկի երգերի և բանաստեղծությունների հեղինակը։ Մասնավորապես, Սյոնը եղել է «Isobel», «Bachelorette», «Jóga» և «Oceania» երգերի բառերի հեղինակը կամ համահեղինակը, որոնք հատուկ գրված են եղել 2004 թվականի Ամառային օլիմպիական խաղերի համար։ 2001 թվականին նա Լարս ֆոն Թրիերի «Խավարում պարողը ֆիլմի «I’ve Seen it All» երգի բառերի համահեղինակելու լինելու համար Լարս ֆոն Թրիերի և Բյորկի հետ միասին առաջադրվել է Օսկար մրցանակի։

Սյոնի բանաստեղծությունների առաջին գիրքը` «Sýnir»-ը («Տեսունակություն»), հրատարակվել է 1978 թվականին։ Այդ ժամանակից ի վեր հրատարակվել են նրա բանաստեղծությունների բազմաթիվ գրքեր, արձակ ստեղծագործություններ և նույնիսկ մանկական գրքեր։ Նրա վեպերը թարգմանվել են իտալերեն, իսպաներեն, հոլանդերեն, գերմաներեն և ֆրանսերեն լեզուներով։

Սյոնը հանդես է եկել որպես մի շարք ֆիլմերի հեղինակ, նրա անիմացիոն ֆիլմերից են «Աննա հրեշը», «Ռեգինան» և «Reykjavik Whale Watching Massacre»-ը։

Սյոնն ամուսնացած է, ունի երկու երեխա։ Այժմ նա բնակվում է Ռեյկյավիկում։

## Մատենագրություն

### Վեպեր
* *The Twilight of Marvels* («Rökkurbýsnir», Novel, 2008)
* *The Whispering Muse (a.k.a. The Splinter from Argo)* («Argóarflísin», Novel, 2005)
* *The Blue Fox* («Skugga-Baldur», Novel, 2003)
* *With a Quivering Tear* («Með titrandi tár», Novel, 2001)
* *Made in Secret (a.k.a. Your Eyes Saw Me)* («Augu þín sáu mig», Novel, 1994)
* *Angel, Stovehat and Strawberries* («Engill, pípuhattur og jarðarber», Novel, 1989)
* *Night of Steel* («Stálnótt», Novel, 1987)

### Պոեզիա
* *Collected Poems 1978—2008* («Ljóðasafn», Poems, 2008)
* *the song of the stone collector* («söngur steinasafnarans», Poems, 2007)
* *obscure figures* («myrkar fígúrur», Poems, 1998)
* *there is something I can’t remember about the clouds* («Ég man ekki eitthvað um skýin», Poems, 1991)
* *The Boy with the X-Ray Eyes*, poems from 1978—1986 («Drengurinn með röntgenaugun», Poems, 1986)
* *Toy Castles …* («Leikfangakastalar», Poems, 1986)
* *Oh, Isn’t it Wild?* («Oh, Isn’t it Wild?», Poems, 1985)
* *The Book of Illusions* («Sjónhverfingabókin», Poems, 1983)
* *The Blind Man’s Bicycle* («Reiðhjól blinda mannsins», Poems, 1982)
* *How Does One Make Love to Hands?* («Hvernig elskar maður hendur?», Poems, 1981)
* *Birgitta* («Birgitta», Poems, 1979)
* *Madonna* («Madonna», Poems, 1979)
* *Visions* («Sýnir», Poems, 1978)

### Գրքեր երեխաների համար
* *The Story of the Strange Bird* («Sagan af furðufugli», illustr. Daði Guðbjörnsson, 2002)
* *Númi and his Seven Heads* («Númi og höfuðin sjö», illustr. Halldór Baldursson, 2000)
* *The Story of the Great Cap* («Sagan af húfunni fínu», illustr. Halldór Baldursson, 1995)

## Ֆիլմագրություն
* Ռեգինա («Regína», սցենարի հեղինակ, 2001)
* Աննա հրեշը («Anna and the Moods», սցենարի հեղինակ, դերասան, 2007)
* Reykjavik Whale Watching Massacre («Reykjavik Whale Watching Massacre», սցենարի հեղինակ, 2009)

## Ծանոթագրություններ

Կատեգորիա:Կոմիքս գրողներ
Պացիֆիկ

**Պացիֆիկ** ( - «*խաղաղ, խաղաղասեր, հաշտարար*»), խաղաղության, զինաթափման, հակապատերազմական շարժման միջազգային սիմվոլ։ Այս նշանն (☮) ի սկզբանե ստեղծվել է բրիտանական միջուկային զինաթափման շարժման համար։ 1958 թվականի փետրվարի 21-ին այն մշակել և ավարտին է հասցրել պրոֆեսիոնալ բրիտանացի նկարիչ և դիզայներ Ջերալդ Հոլթոմը՝ Ատոմային պատերազմի դեմ ուղղակի գործողությունների կոմիտեի երթի համար։ Երթը նախատեսվում էր անցկացնել ապրիլի 4-ին Լոնդոնի Թրաֆալգարյան հրապարակից մինչև Անգլիայի Էլդերմեստոն քաղաքի միջուկային զենքի հետազոտությունների վարչությունը։ Դրանից հետո խորհրդանիշն ընդունվել Է Միջուկային զինաթափման շարժման կողմից (CND) և 1960-ական թվականներին դարձել այդ ժամանակվա հակապատերազմական շարժման և հակամշակույթի միջազգային խորհրդանշանը։

## Նկար

Նշանը N և D սեմաֆորային ազդանշանների համադրությունն է, ինչը նշանակում է «միջուկային զինաթափում» ()։ Սեմաֆորական այբուբենի մեջ N տառը փոխանցվում է՝ շրջված V տառի տեսքով երկու դրոշ պահելով, իսկ D տառը՝ մեկ դրոշը վեր է պահում, մյուսը՝ ներքև։ Այս երկու ազդանշանները, միմյանց վրա դրված, պատկերել են խաղաղության նշանի ձևը։ CND-ի առաջին պաշտոնական տարբերակում գծերը լայնացել են կենտրոնից, և նշանն սպիտակ էր սևի վրա։

Հոլթոմը հետագայում «Peace News» («Խաղաղության լուրեր») ամսագրի խմբագիր Հյու Բրոքին ավելի մանրամասն բացատրել է գաղափարի ծագումը։

«Պացիֆիկ» նշանի մեկ այլ հնարավոր նշանակությունը կարող է լինել բոլոր ճանապարհների միավորումը որպես մարդկության միասնության խորհրդանիշ։

Կան նաև այս խորհրդանիշի՝ որպես աղավնու ոտնաթաթի հետքի մեկնաբանություններ։

Խաղաղության նշանն առաջին անգամ Միացյալ Նահանգներում հայտնի է դարձել 1958 թվականին՝ այն բանից հետո, երբ Ալբերտ Բիգելոուն խաղաղության նշանով դրոշով զարդարված իր փոքրիկ նավակով ժամանել Է միջուկային փորձարկումների վայր։ Խորհրդանիշը 1960 թվականին Ամերիկա է բերել Չիկագոյի համալսարանի ուսանող Ֆիլիպ Օլթբեկը, որն Անգլիա էր մեկնել որպես Խաղաղության ուսանողական միության (SPU) պատվիրակ՝ խաղաղության անգլիացի կողմնակիցների հետ հանդիպելու համար։ Օլթբեկը գնել է «հավի հետքերով» պատկերանշանների պարկը և վերադարձել Չիկագո, որտեղ SPU-ն համոզել է վերատպել պատկերանշանները և օգտագործել այդ նշանը որպես իր խորհրդանիշ։ Հաջորդ չորս տարվա ընթացքում SPU-ն հանրակացարաններում տպագրել և վաճառել է հազարավոր պատկերանշաններ։ 1960-ական թվականների վերջին խաղաղության նշանը դարձել է պատերազմի հակառակորդների կողմից ընդունված միջազգային խորհրդանիշը։

Յունիկոդում խաղաղության նշանը U+262E-ն է՝ ☮, և, հետևաբար, HTML-ում կարող է պատկերված լինել որպես `&amp;#x262e;` կամ `&amp;#9774;`։ Այնուամենայնիվ, բրաուզերը կարող է չունենալ համապատասխան տառատեսակը՝ այն պատկերելու համար։

CND-ի նշանի բնօրինակ պատկերը պահվում է Անգլիայի խաղաղության թանգարանում, որտեղ ցուցադրված է ճշգրիտ օրինակը։

## Փաստեր
* 1973 թվականին ՀԱՀ-ի կառավարությունը փորձել է արգելել ապարտհեյդի հակառակորդների կողմից խորհրդանիշի օգտագործումը։

## Տես նաև
* Պացիֆիզմ
* Խաղաղ օվկիանոս
* Խորհրդանիշ Աղավնի

## Ծանոթագրություններ

## Արտաքին հղումներ
* ☮-ը Scriptsource.org կայքում
* 

Կատեգորիա:1958 հիմնադրումներ
Կատեգորիա:Խաղաղություն
Կատեգորիա:Խաչեր
Կատեգորիա:Խորհրդանիշներ
Կատեգորիա:Հիփիների շարժում
Կատեգորիա:Ոչբռնություն
Կատեգորիա:Պացիֆիզմ
Լոբով պաստա

**Լոբով պաստա** (), տիպիկ իտալական ուտեստ է, որն ունի մի քանի տարածաշրջանային տեսակներ։

Բաղադրությունը սովորաբար կարող է ներառել. մակարոնեղեն, լոբի, սխտոր, արգանակ, խոզի ճարպ, ձիթապտղի յուղ, նեխուր, եղեսպակ, հազրեվարդ, ուրց, մաղադանոս, մարջորամ, պղպեղ, լոլիկ, խոզապուխտ կամ պանչետա, խոզի կաշի ():

Այս ուտեստի ծագման շրջանն անհասկանալի է, և այն համարվում է տարբեր մարզերի խոհանոցի տիպիկ ուտեստ, օրինակ՝ Լացիո, Կամպանիա, Լոմբարդիա, Տոսկանա, Պիեմոնտ և Վենետո։

## Մակարոնեղեն և լոբի նեապոլիտանական խոհանոցում
Նեապոլիտանական խոհանոցում լոբով մակարոնեղենի, ինչպես նաև այլ լոբիներով պատրաստված մակարոնեղենի առանձնահատկությունն այն է, որ պաստան եփում են ուղղակի լոբու հետ, այլ ոչ թե առանձին՝ աղի ջրի մեջ, նախքան լոբին ավելացնելը։ Այս պատրաստման ձևը պահում է պաստայի ամբողջ օսլան, որը կորչում է, երբ պաստայից ջուրը քամվում է։ Սա սերուցքային սոուսը ավելի խիտ և հագեցած է դարձնում։ Այս պաստան պատրաստելու համար կա երկու տարբերակ՝ սպիտակ սոուսով կամ լոլիկով։ Ընդունված է նաև լոբով պաստան ուտել եփելուց մեկ օր անց։

Նապոլիտանական խոհանոցում նույնպես շատ տարածված է խոզի ճարպի օգտագործումը կաշվի վրա, «կոտիկան» կամ «կոտիչեն» և պաստայում կամ լոբու մեջ միթիլուսները։ Վերջին տարբերակը շատ տարածված է Սալերնո քաղաքում։

## Լոբով պաստան Լատինական հովտում
Իտալիայի այս մասում լոբով մակարոնեղեն պատրաստվել է վաղուց՝ օգտագործելով լայն և կարճ «սանյե» մակարոնեղենը (), իրենց տեսակով տալյատելլեն, ինչպես նաև օգտագործում են կաննելլինի () (սպիտակ լոբի), սխտոր, հազրեվարդ, երբեմն՝ բեկոնով ձիթապտղի յուղի մեջ։ Ենթադրվում է, որ նման մակարոնեղեն այստեղ պատրաստվել է Հռոմեական կայսրության ժամանակաշրջանում, այն հատկապես սիրում էր Ցիցերոնը, չնայած այդ ժամանակ հավանաբար օգտագործվում էր լոբու այլ տեսակ։

Ապուրը պատրաստվում է նաև սոֆրիտոյի սոուսով շոգեխաշած լոբու հիման վրա (), բայց առանց մակարոնի. այն մատուցվում է հացի կտորներով (չորահացերով), իսկ լոբիին ավելացվում է եղերդակ։

## Ծանոթագրություններ

Կատեգորիա:Իտալական խոհանոց
Կատեգորիա:Տոսկանական խոհանոց
Կատեգորիա:Պիեմոնտական խոհանոց
Կատեգորիա:Չեռնոգորական խոհանոց
Կատեգորիա:Մակարոնեղեն
Ռայան Սիքրեսթ

**Ռայան Ջոն Սիքրեսթ** (, ), ամերիկացի հաղորդավար և ռադիոհաղորդավար, «Էմմի» մրցանակի դափնեկիր, պրոդյուսեր և դերասան։ «*American Idol*» հեռուստաշոուի մշտական հաղորդավար։  Բացի այդ, *[[American Broadcasting Company|ABC]]* հեռուստաալիքով հեռարձակվող մի քանի ծրագրերի հաղորդավար։ Դերասանն «Բևերլի Հիլզ, 90210» հեռուստասերիալում խաղացել է որպես հաղորդավար։

Հարազատների խոսքով՝ արդեն վաղ մանկությունից հետաքրքրություն է ցուցաբերել հանրության առաջ ելույթ ունենալու նկատմամբ, դպրոցում եղել է դպրոցական ռադիոյի հաղորդավար։ Հեռուստատեսությունում նկարահանվել է 1993 թվականից։

Այնուամենայնիվ, նա ամենամեծ համբավը ստացել է ոչ թե որպես դերասան, այլ որպես ռադիոհաղորդավար. 2002 թվականին նա համաձայնել է դառնալ ամերիկյան հայտնի «*American Idol»* ռեալիթի շոուի համասեփականատեր, իսկ 2013 թվականին՝ նրա սփին-օֆֆի՝ «*American Juniors»*-ի, 2004 թվականի հունվարին դարձել է «*American Top 40*» ծրագրի հաղորդավարը, իսկ նույն թվականի փետրվարին՝ *KIIS FM* կայանի սեփականատերը։ 2005 թվականի օգոստոսին եղել է «*Dick Clark’s New Year’s Rockin' Eve»*-ի պրոդյուսերը և հեռուստահաղորդավարը։ 2006 թվականի հունվարին պայմանագիր է կնքել ամերիկյան *E!* հեռուստաալիքի հետ, որտեղ համաձայնել է վարել մի քանի հեռուստահաղորդումներ։ Նույն թվականին հիմնադրել է իր սեփական՝ *Ryan Seacrest Productions* ընկերությունը։

2009 թվականի հուլիսին «*American Idol*»-ի հաղորդավար աշխատելու համար նոր պայմանագիր է կնքել՝ 45 մլն դոլլար արժողությամբ, որը նրան դարձրել է պատմության մեջ ռեալիթի շոուի ամենաբարձր վարձատրվող հաղորդավարը, իսկ 2012 թվականի ապրիլին հերթական պայմանագրի արժեքն արդեն կազմել է ընդամենը 30 մլն դոլար։

Զբաղվում է բարեգործությամբ։

2010 թվականի ապրիլից մինչև 2013 թվականի մարտը Սիքրեսթը հանդիպել է դերասանուհի, երգչուհի և պրոֆեսիոնալ պարուհի Ջուլիանա Հաֆի հետ։

## Ծանոթագրություն

## Արտաքին հղումներ
* Պաշտոնական կայք

Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի բարերարներ
Կատեգորիա:Ամերիկացի դերասաններ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի տղամարդ հնչյունավորողներ
Կատեգորիա:Դերասաններ այբբենական կարգով
Դենիել Վու

**Դենիել Վու Ին-չո** (, ), ամերիկա-չինացի դերասան, ռեժիսոր, պրոդյուսեր, մոդել և մարտարվեստագետ։

## Կենսագրություն
Վուն ծնվել է Կալիֆոռնիայի Բերքլի քաղաքում և մեծացել՝ Օրինդայում (Կալիֆոռնիա նահանգ)։ Նրա ծնողները՝ Ջորջը (թոշակառու ինժեներ) և Դիանան (քոլեջի պրոֆեսոր), Չինաստանի Շանհայ քաղաքից են։ 1949 թվականին Չինաստանում կոմունիստական հեղափոխությունից հետո Վուի հայրը ներգաղթել է ԱՄՆ։ Դենիելը Նյու Յորքում ուսանող եղած ժամանակ ծանոթացել է իր ապագա կնոջ և նրա մոր հետ։ Հարսանիքից հետո նրանք բնակություն են հաստատել Կալիֆոռնիայում։ Վուն ունի երկու ավագ քույր՝ Գրետան և Գլորիան։ Վուն մանկուց հետաքրքրություն է ցուցաբերել մարտարվեստի նկատմամբ։ «Շաոլինի տաճար» ֆիլմում տեսնելով Ջեթ Լիին՝ նա 11 տարեկան հասակում սկսել է ուսանել ուշու։ Նրա մանկության ընդօրինակման կերպարը եղել է Ջեքի Չանն, որը այժմ Վուի մասին խոսում է որպես իր «որդու»։

Վուն հաճախել է Կալիֆոռնիայի Օքլենդ քաղաքում գտնվող Հեդ Ռոյս դպրոց, այնուհետև Օրեգոնի համալսարան, որտեղ մասնագիտացել է ճարտարապետության մեջ։ Այնտեղ գտնվելով՝ 1994 թվականին հիմնադրել է Օրեգոնի համալսարանի ուշու ակումբը և եղել է մարզիչ։ Միևնույն ժամանակ, Վուն հաճախում էր կինոյի դասընթացների և հաճախ այցելում տեղական թատրոններ՝ վայելելու այնպիսի ռեժիսորների ստեղծագործությունները, ինչպիսիք են Ակիրա Կուրոսավան և Լյուկ Բեսոնը։ Համալսարանն ավարտելուց հետո 1997 թվականին Վուն մեկնել է Հոնկոնգ, որպեսզի ականատես լինի Հոնկոնգը ՉԺՀ-ին հանձնելուն, բայց միևնույն ժամանակ ոչ մի մտադրություն չունենալով սկսել է իր կինոկարիերան։ Իր քրոջ խորհրոդով Վուն սկսել է աշխատել որպես մոդել։ Չորս ամիս անց ռեժիսոր Իոնֆանը մետրոյի կայարանում Վուին տեսել է գովազդային հագուստով և առաջարկել որպեսզի գլխավոր դեր կատարի իր նոր ֆիլմում։

## Անձնական կյանք
2010 թվականի ապրիլի 6-ին Դենիել Վուն Հյուսիսային Ամերիկայում ամուսնացել է դերասանուհի, մոդել և VJ Լիզա Սելեսների հետ։ Նրանց դուստրը՝ Ռավենը, ծնվել է 2013 թվականի հունիսի 2-ին։

Վուն անշարժ գույք ունի Հոնկոնգում, Շանհայում և Պեկինում։ Նա շարունակում է ակտիվորեն բարելավել ուշուի, ինչպես նաև այլ մարտարվեստների վարպետությունները։

## Ֆիլմագրություն

## Ծանոթագրություն

## Արտաքին հղումներ
* Блог Дэниела Ву 
* 
* 
* 
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի կինոռեժիսորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի մոդելներ
Կատեգորիա:Ամերիկացի տղամարդ կինոդերասաններ
Կատեգորիա:Դերասաններ այբբենական կարգով
Կատեգորիա:Կինոռեժիսորներ այբբենական կարգով
Կատեգորիա:Հոնկոնգցի կինոդերասաններ
Կատեգորիա:Մոդելներ այբբենական կարգով
Ռիշար Դեմբո

**Ռիշար Դեմբո** (, ), ֆրանսիացի կինոռեժիսոր։

## Կենսագրություն
Ռիշարդ Դեմբոն ծնվել է 1948 թվականի մայիսի 24-ին Փարիզում՝ հրեական ընտանիքում։ Նրա ծնողները եղել են Արևելյան Եվրոպայից։ 1964 թվականին փիլիսոփայության բակալավրի աստիճան ստանալուց հետո Ռիշար Դեմբոն աշխատել է ռեժիսորներ Ժան Շմիդտի, Անդրե Տեշինեի և Պիեռ Պրևերի մոտ որպես ընթերակա։

Ռիշար Դեմբոյին համաշխարհային ճանաչում է բերել նրա առաջնաելույթային «Փղի անկյունագիծ» լիամետրաժ ռեժիսորական աշխատանքը։ 1985 թվականին ֆիլմը ստացել է «Օսկար» մրցանակ՝ «օտար լեզվով լավագույն ֆիլմի համար» անվանակարգում, «Սեզար» մրցանակ՝ լավագույն դեբյուտային կինոնկարի համար և Լուի Դելլյուկ մրցանակ։

1993 թվականին Ռիշար Դեմբոն բեմադրել է իր երկրորդ «Հրեշտակի բնազդ» ֆիլմը։ Առաջին համաշխարհային պատերազմի ժամանակ ռազմական օդաչուների ճակատագրի մասին այս պատմության մեջ գլխավոր դերերը կատարել են Լամբեր Վիլսոնը, Ֆրանսուա Կլյուզեն և Ժան Լուի Տրենտինյանը

Ռիչարդ Դեմբոյի երրորդ և վերջին «Նինայի տունը» ֆիլմը, որի գլխավոր դերակատարն Անես Ժաուին էր, էկրան է բարձրացել 2005 թվականին՝ ռեժիսորի մահից հետո (2004 թվականի նոյեմբերի 11-ին, Փարիզում)։

Ռիշար Դեմբոն թաղված է Իսրայելում։

## Ծանոթագրություն

## Արտաքին հղումներ
* 

Կատեգորիա:20-րդ դարի գրականություն
Կատեգորիա:21-րդ դարի կինոռեժիսորներ
Կատեգորիա:Սցենարիստներ այբբենական կարգով
Կատեգորիա:Ֆրանսիացի գրողներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի սցենարիստներ
Ռոբինսոն Ստևենեն

**Ռոբինսոն Ստևենեն** (; ), ֆրանսիացի դերասան, «Խենթ պատմություն» ֆիլմում հանդես է եկել Սողոմոն Թեհլիրյանի դերում։

## Կենսագրություն
Ծնվել է 1981 թվականի մարտի 1-ին Լոն-Լե-Սոնյեում։ Նրա հայրը՝ Ժան-Ֆրանսուա Ստևենենը, հայտնի դերասան է։

1986 թվականին՝ 5 տարեկան հասակում, իր առաջին դերն է խաղացել հոր «Կրկնակի պարոնայք» կարճամետրաժ ֆիլմում, իսկ երեք տարի անց նկարահանվել է մեկ այլ  «L’hydrolution» կարճամետրաժ ֆիլմում։

11 տարեկանում՝ 1992 թվականին, նա սկսել է նկարահանվել հեռուստատեսությունում և նաև իր եղբոր՝ Սագամորի հետ խաղացել է «Երեխաների ընդվզումը» ֆիլմում, որի համար Փարիզի կինոփառատոնում ստացել է «Լավագույն դերասան» մրցանակը։ Ռոբինսոնը նաև գլխավոր դեր է խաղացել «Un ballon dans la tête» հեռուստաֆիլմում։

1999 թվականին նա առաջին գլխավոր դերն է խաղացել «Հիմար ծանոթություններ» ֆիլմում, որի համար «Սեզար» մրցանակի է առաջադրվել «Ամենահեռանկարային դերասան» անվանակարգում։ Նկարահանումների ժամանակ Ռոբինսոնը ծանոթացել է Լու Դուայոնի հետ, որի հետ հանդիպել է մինչև 2001 թվականը։

2002 թվականին Ստևենենն արժանացել է «Սեզար» մրցանակի՝ որպես «Ամենախոստումնալից դերասան» «Վատ վարվելակերպ» ֆիլմում իր դերի համար։ Նույն թվականին  փոքր դեր է խաղացել «Երկու» ֆիլմում։ Չնայած ամերիկացի քննադատները նրան անվանել են «ֆրանսիական Մարլոն Բրանդո» մականունով, նա չի ստացել Կոմս Օդոյի դերն անգլիական «Վիկինգներ» սերիալում անգլերենի վատ իմացության պատճառով։

Երեք տարվա բացակայությունից հետո՝ 2006 թվականին, խաղացել է «Իմ գնդապետը» ֆիլմում։ Հաջորդ տարի խաղացել է «Նախորդ գիշերվա երազը» ֆիլմում։ Նաև հանդես է եկել «Ագաթա Քրիստիի խորհրդավոր սպանությունները» հեռուստասերիալի երկրորդ դրվագում։

2009 թվականին Ռոբեր Կետիկյանը հրավիրել է Ստևենենին նկարահանվել իր «Հանցագործների բանակ» ֆիլմում, իսկ 2015 թվականին՝ «Խենթ պատմություն» ֆիլմում։

## Ֆիլմագրություն

## Ծանոթագրություններ

## Արտաքին հղումներ

Կատեգորիա:Ֆրանսիացի դերասաններ
Կատեգորիա:Ապրող անձինք
Կատեգորիա:«Սեզար» մրցանակի դափնեկիրներ
Կատեգորիա:Ֆրանսիացի կինոդերասաններ
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Եռամատնյա խաչակնքում

140px|right|thumb|Ձեռք, որը խաչակնքում է երեք մատով
**Եռամատնյա խաչակնքում,**  խաչակնքման խորհրդանշան, ժամանակակից (միջնադարից) ուղղափառության (և որոշ այլ հին արևելյան եկեղեցիների) կողմից ընդունված աջ ձեռքի մատների միացումը խաչակնքման խորհրդանշան կամ օրհնություն կատարելիս։

## Պատմություն
Կոստանդնուպոլսում գործածության մեջ է մտել 1172 և 1274 թվականների միջև ընկած ժամանակահատվածում (հստակ հայտնի չէ, թե երբ), սովորույթի փոփոխության պատճառների մասին տեղեկություններ չկան։ Եռամատնյա խաչակնքման մասին առաջին հիշատակումը պարունակվում է անհայտ հեղինակի «Պանագիոտի վիճաբանությունը Ազիմիտի հետ» բանավիճական գեղարվեստական ստեղծագործության մեջ, որը գրվել է 1274 և 1282 թվականների միջև եղած ժամանակահատվածում։

Ավելի վաղ տարածված (այլ տարբերակների հետ միասին) երկմատնյա խաչակնքումն արտացոլում էր քրիստոլոգիական սիմվոլիկա. երկու բարձրացված մատները խորհրդանշում են Հիսուս Քրիստոսի երկու բնությունները՝ աստվածային և մարդկային, իսկ եռամատնյա խաչակնքումը խորհրդանշում է նաև Սուրբ Երրորդության դավանանքը։

Ռուսական կայսրությունում եռամատնյա խաչակնքումը պաշտոնապես ներկայացվել է 1650-ական թվականներին՝ Նիկոն պատրիարքի մոսկովյան բարեփոխումների ժամանակ, բայց նույնիսկ նախկինում՝ մինչև Մոսկվայի պատրիարք Իոսիֆի պատրիարքության ժամանակը, եռամատնյա խաչակնքումը «տարածման զգալի աստիճան» է ունեցել Հյուսիսարևելյան Ռուսաստանում, չնայած այն դատապարտվել է։

Նիկոնովյան բարեփոխման կողմնակիցները քննադատության առարկա են դարձել հին հավատացյալների կողմից, որոնք չէին ճանաչում եռամատնյա խաչակնքումը։

## Ծանոթագրություններ

## Արտաքին հղումներ
* Серафим Саровский. О сложении перстов для крестного знамения

Կատեգորիա:Ժեստեր